Olimlar nima sababdan koronavirus bolalarda kam uchrayotganiga tushuntirish berdi

AQShdagi Vanderbilt universiteti Tibbiyot markazi tadqiqotchilari nima sababdan bolalar koronavirusga kamroq chalinayotgani va kasallikni oson o‘tkazayotganini aniqladi.

Olimlarning aniqlashicha, burun bo‘shlig‘ining shilliq qavatida oqsilni kodlovchi gen mavjud bo‘lib, bu COVID-19’ning organizmga kirishga yordam beradi. Inson qancha ulg‘aysa, ushbu gen faollashib boraveradi.
Shu sababli bolalar organizmi o‘z vaqtida koronavirusga qarshi himoya ishlab chiqarishga ulgurmoqda.
Biroq olimlarning ta’kidlashicha, bolalar koronavirus tashuvchi bo‘lib, boshqalarga buni yuqtiruvchi bo‘lib qolaveradi.
Avvalroq koronavirus ko‘proq qaysi qon guruhi vakillarida uchrayotgani ma’lum qilingandi.